Държавен вестник, бр. 60, 2010 г., стр. 19

БРОЙ  60	
Д Ъ Р Ж А В Е Н  В Е С Т Н И К 	
СТР.  19  
2.7. Поддържане на медицинска документация 
съгласно нормативните документи. 
3. Задължителен обем дейност на лекар с при­
добита специалност „Медицинска онкология“ от 
приемно-консултативните кабинети на лечебни 
заведения с клиники/отделения по „Медицинска 
онкология“.
3.1. Лекарят с придобита специалност „Медицин­
ска онкология“ от приемно-консултативния кабинет 
при всеки случай със злокачествен солиден тумор 
в зависимост от поставената диагноза и етап на 
болестта (новооткрит случай, след хирургическо 
лечение или рецидив на болестта), както и при 
необходимост от допълнителна консултация за 
определяне на терапевтичната стратегия, насочва 
пациента към клиничната онкологична комисия 
(онкологичен комитет).
3.2. Лекарят с придобита специалност „Ме­
дицинска онкология“ в приемно-консултативния 
кабинет при необходимост от хоспитализация, но 
невъзможност за такава в същото лечебно заведе­
ние, насочва пациента към друго лечебно заведение 
с клиника/отделение по медицинска онкология.
3.3. Лекарят/лекарите с придобита специалност 
„Медицинска онкология“ от лечебно заведение 
с клиника/отделение по медицинска онкология 
могат да насочат пациент към клиника/заведение 
по медицинска онкология от по-високо ниво.
4. Задължителен обем дейност на лекари с 
придобита специалност „Медицинска онкология“ 
от стационари за медицинска онкология на заве­
денията за болнична помощ.
4.1. Медицинските дейности и отговорности на 
ниво лекари с придобита специалност „Медицинска 
онкология“ и медицинските сестри от стациона­
ри по медицинска онкология на заведенията за 
болнична помощ са конкретизирани в раздел III 
и представляват многоетапен процес, който най-
общо включва:
4.1.1. Контрол на прием, санитарно-хигиенна 
обработка и настаняване на пациенти. Дейностите 
по приема, хигиенната обработка и настаняването 
на пациентите в стационара се извършват под на­
блюдението на старшата медицинска сестра от екип 
(секторна медицинска сестра/санитар/технически 
сътрудник) и са регламентирани чрез Стандартна 
оперативна процедура (СОП) за организация на 
потока медицински дейности и длъжностните ха­
рактеристики на отговорния персонал, утвърдени 
в болничното заведение.
4.1.2. Диагностични процедури. Представляват 
комплекс от специфични и общодиагностични 
дейности при пациент с онкологично заболяване 
в клиника/отделение по медицинска онкология, 
конкретизирани в раздел III съгласно нивата на 
клиниките/отделенията (II и III) и изискванията 
за компетентност на медицинския персонал. 
4.1.2.1. Диагностичните процедури се извършват 
след обсъждане и съгласно методични указания за 
всяка първична туморна локализация и СОП при 
злокачествени солидни тумори от лекуващия екип 
и други екипи за специализирани диагностични 
изследвания в онкологията. 
4.1.2.2. Диагностичните процедури се извърш­
ват само след писмено информирано съгласие 
на пациента.
4.1.3. Терапевтични процедури. Специфичните 
и общотерапевтичните процедури при пациент 
със злокачествен солиден тумор в стационар по 
медицинска онкология са детайлизирани в раздел 
III съгласно нивата на клиниките/отделенията по 
медицинска онкология (II и III) и изискванията 
за познания и компетентност на лекуващия екип. 
Терапевтичните процедури се прилагат само след 
писмено информирано съгласие на пациента. 
4.1.4. Дехоспитализация на пациенти със зло­
качествени солидни тумори. 
4.1.4.1. След приключване на планираните ди­
агностични дейности, обем на лечение и оценка 
на терапевтичния отговор пациентите със зло­
качествени солидни тумори се дехоспитализират 
с издадена от лекуващия лекар и подписана от 
началник клиника/отделение епикриза, която 
включва следните задължителни данни:
а) точна окончателна диагноза, стадий на 
заболяването; 
б) дата и номер на документа, уточняващ хис­
тологичната диагноза;
в) сегашното състояние на пациента и неговата 
динамика след лечението;
г) основни параклинични данни за болестта, 
нейната активност и тяхната динамика след ле­
чението;
д) приложеното противотуморно и симптома­
тично лечение;
е) странични реакции и усложнения от лекар­
ствените и кръвните продукти;
ж) точни указания съгласно нормативните 
актове и НРД към общопрактикуващия лекар за 
по-нататъшно поведение: наблюдение, контролни 
изследвания, амбулаторно, домашно или поддър­
жащо лечение, лекарствени продукти с доза и про­
дължителност, дата на следваща хоспитализация, 
медицинска експертиза на работоспособността, 
диспансеризация. 
5. Гранични области на специалността „Меди­
цинска онкология“.
5.1. Медицинската онкология е специалност с 
интердисциплинарен характер, взаимодействаща 
с всички останали медицински специалности. 
Припокриващите се територии за медицинската 
онкология са области от отделни медицински спе­
циалности, третиращи органи и системи, от които 
произлиза злокачественият солиден тумор, или 
които са вторично ангажирани от онкологичната 
болест чрез метастази, паранеопластични синдроми 
или други функционални нарушения.
5.2. Описанието на припокриващите се терито­
рии и граници на отговорност е съгласно табл. 2: